

**Agenţia Naţională pentru Reglementare în Comunicaţii Electronice şi Tehnologia Informaţiei a Republicii Moldova**

**Instrucţiunea privind completarea chestionarelor de date statistice**

**privind segmentele terminale**

**de linii închiriate**

|  |
| --- |
| **Perioada prezentării chestionarului** |
| **De la:** | **22.10.2020** |
| **Până la:** | **06.11.2020** |

**Cuprins**

[Descriere generală 3](#_Toc54269473)

[**Glosar** 4](#_Toc54269474)

[Completarea paginii de titlu a chestionarului 4](#_Toc54269475)

[Pagina: „Linii furnizate” 4](#_Toc54269476)

[Pagina: „Venit din linii furnizate” 6](#_Toc54269477)

[Pagina: „Detaliere geografică” 6](#_Toc54269478)

# Descriere generală

În conformitate cu prevederile art. 57 din Legea comunicaţiilor electronice nr.241/2007, Agenţia Naţională pentru Reglementare în Comunicaţii Electronice şi Tehnologia Informaţiei (ANRCETI), identifică pieţele relevante şi efectuează analize de piaţă pe aceste pieţe în scopul determinării faptului dacă piaţa relevantă este suficient de competitivă şi al impunerii, menţinerii, modificării ori retragerii obligaţiilor speciale preventive. Totodată, în conformitate cu articolul 61 din Legea nr.241/2007, ANRCETI efectuează analiza pieţelor relevante în termen de 3 ani de la stabilirea unei măsuri anterioare privind pieţele respective, în scopul constatării existenţei concurenţei efective pe aceste pieţe.

Prin urmare, ANRCETI intenţionează să demareze analiza următoarei piețe relevante:

* Piaţa 6 – *Piața de furnizare cu ridicata a serviciilor de acces de înaltă calitate la puncte fixe.*

Conform prevederilor art. 10 alin. (1) lit. f) al Legii nr.241/2007, ANRCETI este în drept să solicite şi să obţină de la furnizorii de reţele şi/sau servicii de comunicaţii electronice informaţiile necesare în scopul executării atribuţiilor sale, inclusiv date statistice, copii, extrase din documente, asigurând, după caz, confidenţialitatea lor.

În data de 22.10.2020 ANRCETI a adresat furnizorilor de reţele şi servicii de comunicaţii electronice solicitarea de prezentare a datelor privind serviciile de linii închiriate segmente terminale pe care aceştia le oferă. Informaţia va fi tratată confidenţială şi poate fi făcută publică doar în mod agregat.

Chestionarul publicat de date statistice privind segmentele terminale de linii închiriate are drept scop colectarea informaţiei necesare ANRCETI pentru analiza pieţei menţionate cu scopul de a determina dacă este relevantă reglementării preventive, dacă este competitivă sau dacă există furnizori cu putere semnificativă pe aceasta.

**Glosar**

*Linii închiriate segmente terminale –* cuprind circuitul de linie închiriată delimitat de un punct terminal (cum, spre exemplu, o adresă solicitată de client) şi un punct de interconectare pentru linii închiriate (de exemplu la o centrală telefonică sau alt echipament cu funcție similară, unde are loc interconectarea cu rețeaua de transport a furnizorului).

# Completarea paginii de titlu a chestionarului

***Denumire furnizor*** - se indică denumirea juridică a întreprinderii, astfel cum figurează în notificarea expediată ANRCETI privind activităţile în domeniul comunicaţiilor electronice desfăşurate.

***Perioada de raportare*** – se indică datele pentru anii 2017, 2018 și 2019.

***Perioada prezentării datelor*** se indică data prezentării datelor către ANRCETI. (*06.11.2020 reprezintă data limită de prezentare a datelor către ANRCETI*).

***Persoana de contact*** (şi, mai jos de numele acestei datele de contact: – telefonul şi adresa de email) - se indicată persoana care poate fi contactată de către ANRCETI pentru orice clarificare a informației conținute.

***Adresa de contact a furnizorului -*** se indică numărul de fax, numărul de telefon, adresa poştală pentru corespondenţa cu furnizorul şi adresa electronică, după caz.

# Pagina: „Linii furnizate”

Această pagină va descrie cantitativ numărul segmentelor terminale de linii închiriate furnizate:

* la nivelul pieţei cu ridicata - segmente terminale de linii închiriate furnizate altor furnizori de reţele şi servicii de comunicații electronice;
* la nivelul pieței cu amănuntul - segmente terminale de linii închiriate furnizate către persoane non-furnizori.

Criteriile de repartizare pe tehnologii în cazul serviciilor furnizate la nivelul pieței cu amănuntul sunt identice celor aplicate serviciilor furnizate pe piața cu ridicata.

La compartimentul dat se descrie situația numărului de linii închiriate la sfârșitul anului respectiv.

**A. Segmente terminale furnizate la nivelul pieţei cu ridicata (către alți furnizori):**

1. **Total linii închiriate segmente terminale furnizate –** numărul total al liniilor închiriate segmente terminale furnizate către alți furnizori (*pentru comoditate, Excel va calcula acest indicator automat, în baza informaţiilor de detaliere conţinute la indicatorii:1.1+1.2+1.3+1.4).*
	1. **Linii închiriate segmente terminale E1 şi echivalent NxE1 -** numărul segmentelor terminale de linii închiriate furnizate în dependenţă de capacităţi E1 şi multipli de E1 (NxE1) furnizate prin aceeași conexiune*.* (*pentru comoditate, Excel va calcula acest indicator automat, în baza informaţiilor de detaliere conţinute la indicatorii: 1.1.1+1.1.2+1.1.3).* Dacă linia închiriată segment local se oferă prin intermediul transport E1 suprapus unei conexiuni IP, ea se va atribui la categoria de linii în funcție de suportul fizic pe care este organizată conexiunea IP.
		1. pe bază de fibră optică - numărul segmentelor terminale de linii închiriate furnizate în dependenţă de capacităţi E1 şi echivalenţi NxE1 suprapuse unor linii de fibră optică.
		2. pe bază de linii de cupru - numărul segmentelor terminale de linii închiriate furnizate în dependenţă de capacităţi E1 şi echivalenţi NxE1 suprapuse unor bucle locale de cupru.
		3. pe bază de linii de radio - numărul segmentelor terminale de linii închiriate furnizate în dependenţă de capacităţi E1 şi echivalenţi NxE1 prin infrastructură radio. Aici se vor include tehnologiile radio exclusiv prin intermediu rețelei de acces mobilă. În cazul existenței unor linii închiriate suprapuse rețelei de acces mobilă, numărul acestor se va specifica, cu alipirea la celula dată a unei note privind tehnologia folosită.
	2. **Linii închiriate segmente terminale bazate pe Ethernet -** numărul segmentelor terminale de linii închiriate furnizate bazate pe familia de tehnologii Ethernet: Ethernet, Fast Ethernet, Gigabit Ethernet (*pentru comoditate, Excel va calcula acest indicator automat, în baza informaţiilor de detaliere conţinute la indicatorii: 1.2.1+1.2.2).*
		1. pe bază de fibră optică - numărul segmentelor terminale de linii închiriate furnizate pe bază de Ethernet prin infrastructura de fibră optică, atât prin Ethernet suprapus unor linii optice de acces de tip punct-la-punct, cât și pe bază de tehnologii optice de acces punct-la-multipunct (PON).
		2. pe bază de linii de radio - se va indica numărul segmentelor terminale de linii închiriate furnizate bazate pe Ethernet prin infrastructură radio. Dacă sunt furnizate linii închiriate de acest fel prin intermediul rețelei de radioacces mobile (cu asigurarea garantată a benzii), într-o notă se va specifica numărul acestor.
	3. **Linii închiriate segmente terminale bazate pe alte tehnologii active** - numărul segmentelor terminale de linii închiriate furnizate bazate pe alte tehnologii active decât cele enumerate mai sus.
	4. **Segmente terminale de linii închiriate - fibră sură** - numărul segmentelor terminale de linii închiriate furnizate pe baza infrastructurii de fibră sură (fibră optică fără echipamente active).

**B. Segmente terminale furnizate la nivelul pieţei cu amănuntul (către non-furnizori):**

Similar repartizării pe tehnologii de la servicii furnizate pe piața cu ridicata.

# Pagina: „Venit din linii furnizate”

Această pagină va descrie cantitativ venitul obţinut din furnizarea serviciilor de linii închiriate segmente terminale:

* la nivelul pieţei cu ridicata - furnizate altor furnizori de reţele şi servicii de comunicații electronice și
* la nivelul pieței cu amănuntul - furnizate către non-furnizori.

Repartizarea venitului din linii închiriate are loc pe categoriile de linii închiriate, conform alocării liniilor închiriate descrise la compartimentul pentru **Pagina: „Linii furnizate”.**

Criteriile de repartizare a venitului în funcție de tehnologii în cazul serviciilor furnizate la nivelul pieței cu amănuntul sunt identice celor aplicate serviciilor furnizate pe piața cu ridicata.

La compartimentul dat se descrie situația venitului de linii închiriate înregistrate pe parcursul anului respectiv.

În cazul imposibilității alocării directe a venitului pe categorii de linii închiriate furnizate, se vor utiliza chei de repartiție care să țină cont de principiul cauzalității în măsura cea mai mare posibilă.

# Pagina: „Detaliere geografică”

Această pagină va descrie cantitativ numărul segmentelor terminale de linii închiriate furnizate și veniturile obținute la nivelul pieţei cu ridicata și cu amănuntul, repartizate pe regiuni în dependență de aria furnizării acestora. Datele raportate pot fi limitate la cele pentru anul 2019 (fotografia numărului de linii închiriate și volumul venitului pe parcursul anului).

În cazul imposibilității alocării directe pe regiuni a venitului din categorii de linii închiriate furnizate, se vor utiliza chei de repartiție care să țină cont de principiul cauzalității în măsura cea mai mare posibilă.